Trelis/gawiki huggingface dataset:
Fíachu Sroiptine. I Miotaseolaíocht na nGael, Ard Rí seanscéalach na hÉireann ab ea Fiacha Sraibhtine mac "Cairbre Lifechair". 
Tar éis bás a athar, bhí an choróin tógtha ag "Fothad Cairpthech agus Fothad Airgthech", mic "Lugaid mac Con", beirt, ach laistigh den bhliain, bhí a dheartháir maraithe ag Fothad Airgthech. Chloígh Fiacha agus na Fianna ansin Fothad, i rith Chath "Ollarba". Bhí "Muiredach Tirech" mac Fhiacha ina cheannaire na n-arm, toisc ní raibh sé de nós don rí féin dul i mbun catha.
Bhí "Muiredach" i gceannas tráth i mbun turais bhuacaigh go Mumhain. Fad is a bhí Muiredach agus a arm fós thall, rinne An Triúr Colla — Colla Uais, Colla Fo Chri agus Colla Menn, mic dheartháir Fhiacha, "Eochaid Doimlén" — ionsaí ar Fhiacha. Tugadh tairngreacht ag draoi Fhiacha, "Dubchomar", nach rachadh sliocht Fhiacha i gcoróin in Éirinn dá gcloífeadh sé an triúr Colla, agus a mhalairt ó thaobh an triúir. Cloíodh agus maraíodh Fiacha i rith an chatha a leanas, darb ainm as sin amach Cath Dhubhchumair.
Bhí Fíacha i réim ar feadh aon, trí, sé nó seacht mbliana is tríocha.
Amhsóireacht sacair. Is iompar oilbhéasach, foréigneach agus scriosach i i measc an  lucht tacaíochta na peile é amhsóireacht sacair.
Stair.
Ar 31 Bealtaine 1985, chuir UEFA/Aontas Chumainn Sacair, cosc ar na Sasanaigh imirt ar an Mór-Roinn, de bharr tubaiste Heysel agus amhais an tsacair i Sasana ag an am.
Lex Romana Visigothorum. Is éard is Lex Romana Visigothorum ná bailiúchán de chuid an dlí Rómhánaigh, a tugadh air freisin dá éis sin; Breviarium Alaricianum. Bhí sé dírithe ar an bpobal a bhí Rómhánach ó thaobh cultúir de ina ríocht ("a chlúdaigh an chuid is mó de Leithinis na hIbéire agus iarthar agus deisceart na Gaille", agus ba nasc ríthábhachtach é idir an dlí in Iarthar Impireacht na Róimhe i dtreo a deiridh agus an traidisiún dlí ba cheannasaí a mhair sa réigiún sin den Eoraip, mar a lán eile, go dtí gur códaíodh an dlí náisiúnta sa naoú haois déag.
Thiomsaigh scríbhneoirí anaithnid agus d'faomh an "referendarius" Anianus é. ar ordú Alaric II, Rí na Viseagotach, le comhairle a easpaig agus uaisle. Fógraíodh é ar an 2 Feabhra 506, an 22ú bliain dá fhlaitheas. Ní raibh an dlí i bhfeidhm ar na huaisle Viseagotach, mar go raibh a ndlí féin acu, a chuir Euric le chéile. 
Suntasacht.
Tugtar cód ("codex") air, i ndeimhniú Anianus, "referendarius" an rí, ach murab ionann agus cód Iúistín, as ar eisíodh scríbhinní na ngiúiréithe, cuimsíonn sé bunreachtanna impiriúla ("leges") agus conarthaí dlítheanacha ("jura"). Ón imthoisc gur chuir an "Breviarium" athscríbhinn ríoga ("coiteann") air "roimh ré," á ordú gur cheart cóipeanna de, arna ndeimhniú faoi láimh Anianus, a bheith glactha' go heisiatach mar dhlí ar fud ríocht na Viseagotach, tá tiomsú an chóid tugtha go dtí Anianus ag go leor scríbhneoirí, agus is minic a ainmnítear é mar "Breviarium Aniani". 
Is cosúil, áfach, go raibh an cód ar eolas i measc na Viseagotach faoin teideal 'Lex Romana', nó 'Lex Theodosii', agus ní go dtí an 16ú haois gur tugadh an teideal "Breviarium" ([[An Ghaeilge|Gaeilge):"Portús") air, chun idirdhealú a dhéanamh air ó athmhúnlú an chóid, an "Lex Romana Curiensis" a tugadh isteach i dtuaisceart na hIodáile sa 9ú haois le haghaidh na Rómhánach de chuid na Lombairde. Foilsíodh an t-athmhúnlú seo den chód Viseagotach sa 18ú haois den chéad uair ag Paolo Canciani ina bhailiúchán de dhlíthe ársa dar teideal "Barbarorum Leges Antiquae". Fuair Gustav Friedrich Hänel lámhscríbhinn eile den athmhúnlú Lombardach seo ar an gcód Viseagotacvh i leabharlann Naomh Gall. 
Príomhluach an chóid Viseagotach is ea a áisiúlacht mar fhoinse don Dlí Rómhánach lena n-áirítear an chéad chúig leabhar den "Codex Theodosianus", cúig leabhar de chuid "Sententiae Receptae" de Julius Paulus, agus go dtí go bhfuarthas lámhscríbhinn sa leabharlann chaibidil i [[Verona]], a raibh an chuid is mó de "'Gaii Institutiones' ann", ba í an t-aon obair í inar tháinig aon chuid de scríbhinní institiúideacha an phríomhshaineolaí dlí sin chugainn. 
Ba é éifeacht an phortúis ná traidisiúin an dlí Rómhánaigh a chaomhnú in Aquitania agus Gallia Narbonensis, a rinneadh Provence agus Septimania astu níos déanaí, rud a threisíonn a leanúnachas buan, agus a briseadh i dtuaisceart na [[Impireacht na bhFranc|bhFranc]].
Clár ábhair.
Is éard atá i Lex Romana Visigothorum: 
Tagairtí.
[[Catagóir:An 6ú haois sa Ríocht Viseagotach]]
[[Catagóir:506 bunaíochtaí]]
[[Catagóir:Cóid dhlí na Róimhe]]
Ríocht na Viseagotach. Ba ríocht í Ríocht na Viseagotach nó Ríocht na nIar-Ghot,( ) a bhí lonnaithe ar thailte ar dhá thaobh na bPiréiní, ón 5ú go dtí an 8ú haois. Bhí sí ar cheann de na stáit chomharbacha Ghearmánacha d'Impireacht na Róimhe Thiar, cruthaíodh í ar dtús nuair a shocraigh an rialtas Rómhánach na Viseagotaigh faoin Rí Wallia, i gCúige Gallia Aquitania, in iarthar na Gaille, agus ansin leathnaigh sí amach thar na hEaspáinne go léir .Choinnigh an Ríocht a neamhspleáchas ón Impireacht Bhiosántach, agus níor éirigh go maith leis na hiarrachtaí a rinneadh chun údarás Rómhánach a athbhunú i nDeisceart na Spáinne.
Dicúil. Ba mhanach agus gheografaí Gaelach é Dicúil (Laidin: Dicuilius), a rugadh sa dara leath den 8ú haois. 
Cúlra.
Ní fios cad iad na dátaí beachta a bhaineann le breith agus bás an mhanaigh. Níl a fhios againn faoin a shaol ach gur dócha gur le ceann de na mainistreacha Gaelacha iomadúla in Impireacht na gCairlínseach é, agus go bhfuair sé eolas pearsanta ar na hoileáin in aice le Sasana agus Albain. Ón bhliain 814 go dtí 816 mhúin Dicúil i gceann de scoileanna de Louis Cráifeach, áit a scríobh sé saothar réalteolaíoch, agus in 825 saothar geografach. 
Bhí an-chuid léitheoireachta déanta ag Dicúil; luann sé ó, nó tagraíonn sé do, tríocha scríbhneoir Gréigise agus Laidine, lena n-áirítear Hóiméar, Hecataeus, Héaradatas, Thucydides, Veirgil, Plinias Mór agus an Rí Iuba I, Gaius Julius Solinus, Naomh Isidore agus Paulus Orosius, agus an file Gaelach comhaimseartha Sedulius. Go háirithe, deir sé go n-úsáideann sé na suirbhéanna líomhnaithe ar an domhan Rómhánach a cuireadh i gcrích le hordú ó Iúil Caesar, Ágastas agus Theodosius II.
Comórtas Peile na Gaeltachta 2019. Is é Comórtas Peile na Gaeltachta 2019 an 50ú heagrán de Chomórtas Peile na Gaeltachta ó bunaíodh an comórtas in 1969. Bhí sé ar siúl i gCorca Dhuibhne.
Craobh na bhFear - Sinsear.
Ag glacadh páirt: Bhulf Tón (An Mhí), Oileáin Árann (Gaillimh), Cill Chartha (Dún na nGall), Cill tSéadhna (Maigh Eo), Cill na Martra (Corcaigh), An Rinn (Port Láirge), Daingean Uí Chúis (Ciarraí) agus an Ghaeltacht (Ciarraí).
Craobh na mBan - Sinsear.
Ag glacadh páirt: Naomh Muire (Dún na nGall), Maigh Cuilinn (Gaillimh), Gaeil an Deiscirt (Ciarraí), Gleann Fhinne (Dún na nGall).
Peil na bhFear - Sóisear.
Ag glacadh páirt: An Ghaeltacht (Ciarraí), Lios Póil (Ciarraí), An Fhairche (Gaillimh), Clann na nGael (An Mhí), Na Gaeil Óga (Baile Átha Cliath), Gaoth Dobhair (Dún na nGall), Laochra Loch Lao (Aontroim), Béal Átha an Ghaorthaidh (Corcaigh), An Seanphobal (Port Láirge), Na Dúnaibh (Dún na nGall), Cill Chomáin (Maigh Eo).
Peil na mBan - Idirmheánach.
Ag glacadh páirt: Corca Dhuibhne (Ciarraí), Naomh Abán (Corcaigh).
Peil na mBan - Sóisear.
Ag glacadh páirt: Na Gaeil Óga (Baile Átha Cliath), Daingean Uí Chúis (Ciarraí), Gaeil na Gaillimhe (Gaillimh), Laochra Loch Lao (Aontroim), Cill Chomáin (Maigh Eo).
Yaphet Kotto. B'aisteoir Meiriceánach é Yaphet Frederick Kotto (15 Samhain, 1939 - 15 Márta 2021).
Oll-lámhaigh sna Stáit Aontaithe. Tá eachtraí oll-lámhaigh ag éirí níos coitianta sna Stáit Aontaithe - measann an Chartlann um Fhoréigean Gunnaí gur tharla 198 eachtra idir Eanáir - Bealtaine 2023, an líon is mó eachtraí ó bhí 2016 ann.
Gafa le gunnaí.
Sa bhliain 2004 rinne taighdeoirí in Ollscoil Harvard staidéar ar an gcóimheas idir ghunnaí agus dúnmharaithe agus d’éirigh leo fianaise chuimsitheach a thabhairt chun solais ag léiriú go mbíonn níos mó dúnmharaithe i dtíortha/áiteanna ina gceadaítear gunnaí go forleathan i gcomparáid le ceantair eile. Agus iad ag tabhairt cúinsí eacnamaíochta agus fostaíochta san áireamh, léirigh na taighdeoirí seo gur coitianta i bhfad dúnmharaithe sna ceantair ina bhfuil gunnaí ar fáil go furasta.
Tuigtear go raibh 89 gunna i Meiriceá in aghaidh gach 100 duine sa bhliain 2012 (níos airde fós anois); an cóimheas is mó ar domhain. Cuir an uimhir seo i gcomparáid leis an India, an dara cóimheas is mó: 4 ghunna in aghaidh gach 100 duine. Is léir ón bhfigiúr seo go bhfuil muintir Mheiriceá go hiomlán gafa le gunnaí.
Is baolach anois go bhfuil an iomarca gunnaí ar fáil i Meiriceá cheana féin agus go bhfuil sé ródhéanach aon ‘ghníomh suntasach’ a chur i gcrích.
Stair.
Tugann an Dara Leasú ar Bhunreacht na Stát Aontaithe an ceart do gach saoránach i Meiriceá gunna a bheith ina sheilbh aige. Cé go bhfuil difríochtaí ó stát go stát maidir le dlíthe, ní féidir an ceart seo a shárú gan an Bunreacht a leasú athuair.
Ionsaithe.
1999ː. Ardscoil Columbine i gColorado
2007ː Lámhach Virginia Tech
2012ː Lámhach Sandy Hook
Cairbre Lifechair. I Miotaseolaíocht na nGael, Ard Rí seanscéalach na hÉireann ab ea Cairbre Lifechair (gráthoir na Life) mac Cormac mhic Airt.
Teacht i réim.
De réir an téacs "Díbirt na nDéisí" den 8ú haois, rinneadh Cairbre ina rí tar éis do "Óengus Gaíbúaibthech" na nDéisí radharc na súl a bhaint dá athair, óir nach raibh an choróin tuillte ach do rí gan locht an choirp. Le fírinne de réir na n-Annál, tháinig "Eochaid Gonnat" i gcomharbacht ar Chormac ar dtús Cormac, ach tháinig Cairbre ina dhiaidh tar éis a bháis i rith catha.
Cath Gabhra.
De réir an scéil "Cath Gabhra" san Fhiannaíocht, phós Cairbre Aine iníon Fjionn mhic Chumhaill. I rith a réime, mharaigh a mhic, "Fíachu Sroiptine" agus "Eochaid Doimlen", Óengus Gaíbúaibthech na nDéisí. Um síocháin a dhéanamh, gheall Cairbre a iníon, Sgiam Sholais, do phrionsa Déiseach. D'éiligh na Fianna ámh cíos fiche barra óir, mar na chuí dar leo ag a leithid d'am. Mheas Cairbre ansin go raibh an iomarca cumhachta ag na Fianna, agus bhailigh sé arm ollmhór ina n-éadan, le gaiscí na nUladh, na gConnacht agus na Laighean. Sheas Goll mac Morna agus a lucht leanúna le Cairbre, in aghaidh a n-iar- chomhghuaillí. Sheas na Mumhan agus na Déisi leis na Fianna. Bhuaigh arm Chairbre ag Cath Gabhra, ach thit Cairbre féin i gcomhrac aonair in éadan Oscar garmhac Fionn, a d'éag dá créachtaí ball beag ina dhiaidh. Fuair Fionn féin bás nó sa chath nó bliain roimhe sin ag abhainn na Bóinne. Níor tháinig slán as na Fianna ach Caílte mac Rónáin agus Oisín mac Fionn.
"Bóraime" na Laighean.
I rith a réime, dhiúltaigh Breasal Bealach, rí na Laighean, an "bóraime" a íoc don Ard-Rí, ach chloígh Cairbre é i gCath Dubhchumair, agus ó shin i leith, íocadh an "bórama" gan troid.
Achar ama.
Bhí Cairbre i réim ar feadh a seacht déag, a sé is fiche nó seacht mbliana is fiche. Tháinig "Fothad Cairpthech agus Fothad Airgthech" mic "Lugaid mac Con" i gcomharbacht air.
Lugaid mac Con. I Miotaseolaíocht na nGael, Ard Rí seanscéalach na hÉireann ab ea Lughaidh Mac Con (Sean-Ghaeilge Lugaid mac Con), aitheanta go gairid mar Mac Con. Sliocht de Chorca Laoi ab ea é, agus dá bharr den Dáirine. "Macnia mac Lugdach" ab ea a athair, agus "Sadb ingen Chuinn" a mháthair. D'fhéadfadh é gurb ionann Mac Con agus rí seanscéalach eile na Teamhrach de shliocht na nDáirine, "Lugaid Loígde".
Fuair "Macnia" bás, agus phós Sadb Ailill Aulom, rí na Mumhan agus rí "de facto" i ndeisceart na hÉireann, agus d'éirigh Lughaidh ina mhac altrama. Deirtear gur tugadh a bhua-ainm dó toisc gur thál cú a athair altrama (darbh ainm "Eloir Derg") air mar leanbh.
In ainneoin toil Ailealla, bhí Lugaid agus a dheartháireacha altrama ina gcomhghuaillí "Nemed" mac "Sroibcenn", rí Érainn na Mumhan, a mharaigh an t-iar-ard-rí "Conaire Cóem" sa Chath Gruitine. I rith réim an Ard-Rí, "Art mac Cuinn", chloígh agus mharaigh mic Chonaire Nemed sa "Chath Cennfebrat". Gortaíodh Lugaid sa chath, agus chuir a athair altrama ar deoraíocht é. Thar lear, bhunaigh sé comhaontas le "Benne Brit", mac rí na Breataine, bhailigh arm gallóglach, agus d'fhill go hÉirinn. Dhóigh agus mharaigh sé Art sa Chath Mhaigh Mucruimhe i gConnacht agus thóg coróin an Ard Ríochta.
Bhí Lughaidh í réim ar feadh tríocha bliain, sular chuir Cormac mac Airt as cumhacht é, tar éis dó Lughaidh breithiúnas bréige a thabhairt ar "Bhennaid", brughaidh, a bhí caoirigh aige a bhí ag iníor go mídhleathach ar ggg na banríona. Theith sé go Mumhain ag lorg cabhrach agus thug sé faoi shíocháin a dhéanamh le hAilill, ach ní raibh dearmad déanta aigesean ar bás a mhic, "Éogan Mór". Ghearr Ailill é le fiacal nimhe i mbun barróg a bhreith, agus ansin chuir sé an file "Ferches mac Commáin" ar a thóir chun díoltas a bhaint as bás Eoghain. Tháinig "Ferches" ar Lugaid ina sheasamh in aice le gallán, agus mharaigh sé le ga é. Tugadh ar Chormac ámh éalú go Connacht ag rí na nUladh, "Fergus Dubdétach", a bhí ina Ard-Rí ar feadh bliana tar éis bás Lughaidhe, sular tháinig Cormac i gcomharbacht air.
Sliocht.
Bhí beirt mhac ag "Lugaid", Fothad Cairpthech agus Fothad Airgthech, a bheadh ina gcomh-Ard-Ríthe in am trátha.
I measc muintir Lughaidhe Mhic Chon sa lá atá inniu ann tá: muintir "Uí Driscoll, Uí Laoghaire, Uí Chobhthaigh, Uí Aonghusa agus Uí Fhlionn" as Contae Chorcaí.
Art mac Coinn. I Miotaseolaíocht na nGael, Ard Rí seanscéalach na hÉireann ab ea Art Mac Coinn (Sean-Ghaeilge Art mac Cuinn), aitheanta chomh maith mar Art Aonfhear (Art Óenfer).
Clann.
De réir an seanscéil "Echtra Condla", bhí deartháir aige darbh ainm Connla Dearg, a thit i ngrá le bansidhe agus chuaigh in éineacht léi go Mag Mell, never to be seen arís. Bhí Art ina aonar as sin amach, agus dá bharr a bhua- ainm Aonfhear. Deir Seathrún Céitinn ámh go raibh beirt deartháireacha aige, Connla agus Crionna, a mharaigh a n-uncail Eochaid Finn iad.
Bé Chuille.
Thit Bé Chuille na dTuath Dé Danann i ngrá le hArt, ach ghéill sí a athair Conn a phósadh ina ionad nuair a fuair sí an t-eolas gur bhaintreach fir é, ar an mbonn go ndíbreofaí Art as Teamhair ar feadh bliana. Chuir an éagóir seo gorta ar fud na hÉireann, go dtí gur chuir Art iachall ar Bhé Chuille imeacht, tar éis di cluiche fichille a chailleadh.
I leagan eile den scéal, chuir Bé Chuille geis ar Art, tar éis dó féin cluiche fichille a chailleadh, faoinar éigean dó Éire a fhágaint go dtí go dtarrthála sé Dealbhchaomh ("Delbchaem"), bruinneall. Thug Art cuairt ar Thír na nIontas, ag tabhairt faoi bhaoil as cuimse. Bhí air máthair Dhealbhchaoimhe a mharú - pearsa osnádúrtha scanrúil a bhí inti, a thug na draoithe tuar di go maródh suiríoch a hiníne í. Nuair a d'fhill Art agus Dealbhchaomh go Teamhraigh, chuir Dealbhchaomh ar dhíbirt í Bé Chuille, agus tháinig torthúlacht na hithreach ar ais.
Réim.
Tháinig Art i gcoróin i ndiaidh bás a dhearthár chéile "Conaire Cóem", maraithe ag "Nemed mac Sroibcenn" sa "Chath Gruitine".
I rith a réime, bhain mic Chonaire díoltas as "Nemed" agusa chomhghuaillí, mic "Aillealla Auloim", sa "Chath Cennfebrat" i Mumhain. Gortaíodh mac altrama Ailealla "Lugaid mac Con" sa cheathrúin i rith an chatha, agus díbríodh é ó Éirinn. Rinne sé comhaontas le "Benne Brit", mac rí na Breataine, bhailigh arm gallóglach, agus d'fhill ar Éirinn. Chloígh agus mharaigh sé Art i rith Cath Maigh Mucruimhe i gConnacht. Bhí sé i réim ar feadh fiche nó tríocha bliain. 
Tuar Oilc Acha.
De réir an tseanscéil, thug "Olc Acha", gabha áitiúil, fáilte roimh Art an oíche roimh Chath Maigh Mucruimhe. Tugadh tuar d'Olc go dtiocfadh gradam mór dá shliocht, agus thug sé a iníon Achtan chun luí le hArt. Gineadh Cormac mac Airt an oíche úd. De réir Céitinn ámh, bean choibhche oifigiúil Airt ab ea Achtan, a thug sé spré bólachta di; ba í "Medb Lethderg" a bhean chéile agus máthair a pháistí eile.
Cathair Mór. I Miotaseolaíocht na nGael, Ard-Rí seanscéalach na hÉireann ab ea Cathair Mór mac "Feidhlimidh Fiorurghlas", de shliocht "Conchobar Abradruad".
Tháinig sé i gcoróin tar éis bás Fhéilimí Reachtmhair. Bhí sé i réim ar feadh trí bliana sular mharaigh Luaigne na Teamhrach é, agus "Conn Cétchathach" i gceannas.
Seanscéalta.
Sa seanscéal "Esnada Tige Buchet", b'iníon altrama í "Eithne Tháebfhota" iníon Chathrach de bhrughaidh na Laighean darbh ainm Buichead. Bhí an chuid bólachta ag Buichead, ach tháinig mic Cathrach i dtír ar fháilte Bhuichid, ionas nach raibh fágtha aige ach tarbh amháin agus seacht mbó. Ní raibh an rí, anois sean agus fann, in ann a mhic a shrian. Ní raibh de rogha ag Buichead agus a theaghlach, Eithne chomh maith, ach cónaí i mbothán san fhoraois gar do Ceanannais, Contae na Mí. In am trátha agus Cormac mac Airt ina rí, phós seisean Eithne, agus a mhalairt rath Buichid as sin amach. I scéalta eile, ba é "Conn Cétchathach", comharba Cathrach, an rí a phós Eithne.
Sa seanscéal "Fotha Catha Cnucha", thug Cathair Cnoc Ailinne, Contae Chill Dara, do Nuadha mac "Aichi", draoi. In am trátha, bheadh cáil ar an gcnoc seo agus Fionn mac Cumhaill, fionnó Nuadha, ina chónaí ann.
Ginealach.
Sinsearacht.
De réir Foras Feasa ar Éirinn, ba é seo sinsearacht Chathrach Mhóir:
Sliocht.
Deirtear go raibh tríocha mac ag Cathair, ach ní raibh sliocht ach ag deichniúr acu. Rianaíonn roinnt ríshleachta meánaoiseacha na Laighean a sinsearacht astu. Meastar gur mháthair Dhiarmada Uí Dhuibne na bhFiann ab ea a iníon, "Cochrann".
Andy Ruiz Jr.. Dornálaí Meiriceánach, atá ina churadh domhanda trom-mheáchain, is ea Andrés Ponce Ruiz Jr. a rugadh ar 11 Meán Fómhair, 1989, in Imperial Valley, California.
Lester Piggott. Jacaí Sasanach ba ea Lester Piggott (5 Samhain 1935 - 29 Bealtaine 2022). Bhuaigh sé an Epsom Derby (9 -n-uaire), an Oaks (6), Rásaí na nGiní (7) agus an St. Leger (8). 
Muintir.
Sa mbliain 1793 a saolaíodh a shin-sin-seanathair (ó thaobh a mháthar) John Barham Day a bhuaigh 12 rás Clasaiceach mar mharcach agus seacht gcinn mar thraenálaí idir 1838 agus 1854. 
Bhí a shliocht ón taobh eile beagnach chomh cáiliúil céanna – stáblaí ag a athair mór Ernie Piggott (1878-1967) in Oxfordshire agus ag athair Lester, Keith, in Lambourn.
Leis an léimrásaíocht ba mhó a bhíodh an bheirt sin luaite. Trí huaire a bhí Ernie ar mhuing capaill a bhuaigh an Grand National. Bhuaigh Keith Piggott Champion Hurdle mar mharcach i 1939 agus ba é a thraenáil Ayala, buaiteoir an National i 1963.
Gairm.
1.73m ar airde a bhí Piggott agus chaith sé an chuid eile dá shaol marcaíochta ag troscadh agus ag seargadh. Bhí a stíl féin aige agus é sa diallait, a thóin níos airde san aer ná mórán chuile mharcach eile. 
Ní raibh Piggott ach 12 bliain d’aois nuair a bhuaigh sé rás den chéad uair agus sé bliana lena chois sin nuair a bhuaigh sé an Derby i 1954. 
In Éirinn.
Chaith Piggot blianta ina mharcach-stábla ag Vincent O’Brien i mBaile Dúill i gcontae Thiobraid Árann, san áit a raibh Aidan O’Brien níos déanaí. Ba é an Brianach a thraenáil cuid mhaith de na capaill a bhuaigh rásaí móra Shasana do Piggott mar aon le cúíg Derby agus na déaga de rásaí clasaiceacha. Tháinig Piggot ag iomaíocht chuig traiceanna beaga in Éirinn chomh maith. 
Saol pearsanta.
Sprionlóir amach agus amach ab ea Piggot, tréith ar íoc sé go daor as nuair a chaith sé bliain i bpríosún siocair nach raibh a chuid cánach íoctha aige mar ba chóir.
Aonach Capall Appleby. Tugtar Aonach Capall Appleby ar thóstal bliantúil na Romach agus lucht siúil sa bhaile Appleby-in-Westmorland i gCumbria, Sasana.
Big City Park. Clár teilifíse puipéad beo-aicsin is ea Big City Park. Tá sé dírithe ar pháistí faoi bhun aois scoile. Taifeadtar é amuigh ar an suíomh i bPáirc Ormeau, i mBéal Feirste. Maoin phríobháideach de chuid Sixteen South é "Big City Park" a chruthaigh, scríobh agus léirigh an clár i gcomhar le BBC Scotland.
Colin Williams a chruthaigh "Big City Park", agus is iad Sarah McCardie (mar May) agus Josh Elwell (i ról Billy broc) sna phríomhpháirteanna sa chuid is mó d'eipeasóidí an chláir go dtí seo (26 ceann as 30). (Tá sionnach ann fosta darb ainm Dara agus troll darb ainm Ruairí.
Clár 14 bomaite atá i gceist. Is é aidhm an chláir páistí a spreagadh chun dul amach faoin aer agus dul i dtaithí ar iontaisí an dúlra.
Fileolaíocht. Is éard is fileolaíocht (freisin: focleolaíocht) ann ná staidéar a dhéanamh ar litríocht agus disciplíní a bhaineann le litríocht nó le teanga mar a úsáidtear sa litríocht. Is é an crosbhealach idir léirmheastóireacht ar théacs, léirmheastóireacht liteartha, stair, agus teangeolaíocht. Níos coitianta, sainmhínítear fileolaíocht mar staidéar ar théacsanna liteartha chomh maith le taifid bhéil agus scríofa, an deimhniú ar a gcuid barántachta agus a bhfoirm bhunaidh, agus dearbhú a gciall. 
San úsáid níos sine, go háirithe i gcás na Breataine, bhí ciall níos ginearálta i gceist, a chlúdaigh teangeolaíocht chomparáideach agus stairiúil. 
Bíonn fileolaíocht chlasaiceach ag cíoradh na dteangacha clasaiceacha. Shíolraigh fileolaíocht chlasaiceach ó Leabharlann Phéargamas agus Leabharlann Chathair Alastair , timpeall an ceathrú haois RC, agus lean na Gréagaigh agus na Rómhánaigh ar aghaidh léi ar fud na n-impireachtaí de chuid na Róimhe / na Biosáinte. Bhí sí caomhnaithe agus curtha chun cinn le linn Ré Órga Ioslam, agus ar deireadh thiar atosaithe ag na scoláirí de chuid an Renaissance san Eoraip, áit a raibh sí ceangailte go luath ag fileolaíocht na hEorpa; (Gearmánach, Ceilteach), Eoráiseach (Slavacha, srl.), agus teangachana na hÁise (an Araibise, an Pheirsis, an Sanscrait, an Sínis, srl.) Baineann staidéir Ind-Eorpaise leis an fhileolaíocht chomparáideach ar na teangacha Ind-Eorpacha go léir. 
Tá fileolaíocht, len a fócas ar fhorbairt stairiúil (anailís dhiacronach), cutha i gcodarsnacht le teangeolaíocht mar gheall ar áitiú Fherdinand de Saussure ar thábhacht na hanailíse sioncronaí. Lean an chodarsnacht ar aghaidh le teacht chun cinn an struchtúrachais agus theangeolaíocht Chomsky in éineacht lena bhéim ar chomhréir.
Sanasaíocht.
Díorthaíodh an téarma 'fileolaíocht' ón Ghréigis ("philología"), ó na téarmaí φίλος ("phílos") "grá, cion, gean, ionúin,cara", agus λόγος ("lógos") "focal, cur in iúl, cúis", ag cur síos ar ghrá na foghlama, na litríochta, chomh maith le hargóint agus réasúnaíocht, ag léiriú raon na ngníomhaíochtaí atá san áireamh faoin gcoincheap . Níor athraigh an téarma mórán leis an "philologia" Laidineach, agus ina dhiaidh sin chuaigh sé isteach sa Bhéarla sa 16ú haois, ó "philologie" na Meán-Fraincise, sa chiall "grá don litríocht".
Brest na Briotáine. Cathair sa Bhriotáin, in iarthuaisceart na Fraince, is ea Brest. An chathair is mó i roinn ("départment") Finistère atá ann. Tá an chathair suite ar bhá chosanta ar an Atlantach. Tá calafort breá ann. Is é an dara calafort míleata is mó sa Frainc é.
Bhí cónaí ar 139,342 duine in Brest sa bhliain 2016 nó 208,930 duine sa mhórcheantar. Fágann sin gurb é an ceantar uirbeach is mó in iarthar na Briotáine agus an tríú cathair is mó (i ndiaidh Naoned agus Roazhon) sa Bhriotáin ar fad. Tá Brest suite níos faide siar ná aon bhaile mhór sa Fhrainc uile, nach mór, agus mar sin, b'fhéidir, tugtar "Cathair na Gaoithe Aniar ("Ponant") air mar leasainm. D'ainneoin daonra mhóir Brest, is é Kemper (Quimper) príomhbhaile roinn Finistère.
Kid McCoy. Dornálaí Meiriceánach, a bhí ina churadh domhanda meánmheáchan, ab ea Charles "Kid" McCoy a rugadh Norman Selby ar 13 Deireadh Fómhair, 1872 i Moscow, Indiana agus a fuair bás ar an 18 Aibreán, 1940.
Ardeaglais Naomh Basil. Ardeaglais Ortadocsach atá suite i lárnach Moscó na Rúise í Ardeaglais Naomh Basil.
Sean-ardeaglais Naomh Pádraig. Tá Sean-ardeaglais Naomh Pádraig nó Baisleac Naomh Pádraig suite ag 260–264 Sráid Mulberry, idir Sráideanna Prince agus Houston i ndeisceart Manhattan, Cathair Nua-Eabhrac sna Stáit Aontaithe. Tá príomhdhoras na heaglaise suite ar Shráid Mott an lá atá inniu ann. Tógadh í ó 1809 go 1815. Joseph-François Mangin a dhear an eaglais i stíl na hAthbheochana Gotaí.
Bíonn seirbhísí Caitliceacha le fáil gach seachtain san eaglais i mBéarla, Sínis agus Spáinnis.
Tommy Ryan. Dornálaí Meiriceánach, a bhí ina churadh meánmheáchain agus marcmheáchan, ab ea Tommy Ryan, a rugadh ar 31 Márta 1870 in Redwood, Nua-Eabhrac agus a fuair bás ar an 3 Lúnasa 1948 in Phoenix, Arizona.
Stanley Ketchel. Dornálaí Meiriceánach, a bhí ina churadh meánmheáchain, ab ea Stanley Ketchel a rugadh Stanisław Kiecal ar 14 Meán Fómhair, 1886 i nGrand Rapids, Michigan agus a fuair bás ar an 15 Deireadh Fómhair, 1910.